Who are in Imran Khan Family: पाकिस्तान के पूर्व प्रधानमंत्री इमरान खान ने तीन शादियां कीं. हालांकि कई महिलाओं के साथ उनका नाम भी जुड़ा. उनकी सीक्रेट बेटी को लेकर तो काफी चर्चा हुई थी.
पाकिस्तान के पूर्व प्रधानमंत्री इमरान खान के लिए हर एक दिन भारी होता जा रहा है. सेना ने उन्हें 24 घंटे का समय दिया है और किसी भी वक्त उन्हें गिरफ्तार किया जा सकता है. उनके घर को कमांडो ने घेरा हुआ है. आशंका जताई जा रही है कि इमरान खान की सियासी पारी को यहीं खत्म किया जा सकता है. अगर ऐसा होता है तो सवाल ये भी उठ रहे हैं कि इमरान की राजनीतिक विरासत को कौन संभालेगा?
अक्सर इमरान की तीन पत्नियों की ही बात होती है, लेकिन परिवार में उनकी चार बहनें भी हैं. ये बहनें हमेशा अपने भाई के साथ पूरी मजबूती से खड़ी रहती हैं. दो बेटों के अलावा एक बेटी भी है, जिसे बरसों तक दुनिया से छिपाया गया था. इमरान मूल रूप से अफगानिस्तान के पठान वंश से तालुक्क रखते हैं. इमरान के नियाजी वंश के पूर्वज तैमूर की उस सेना में भी थे, जिसने भारत पर अटैक किया था. ऐसे में एक नजर डालते हैं उनके परिवार पर.
इमरान खान के पिता एक सिविल इंजीनियर थे और लंदन के इम्पीरियल कॉलेज ऑफ लंदन से पढ़कर लौटे थे. उन्होंने बढ़चढ़कर पाकिस्तान मूवमेंट में भी भाग लिया था. जबकि इमरान की मां शौकत खानम आजादी से पहले पंजाब के जालंधर में जन्मीं थीं. 5 अक्टूबर 1952 को इन्हीं के यहां इमरान ने जन्म लिया. चारों बहनों के साथ पले-बढ़े इमरान खान बचपन में बहुत ही शर्मीले हुआ करते थे. इमरान अपनी मां के काफी करीब थे. 1985 में उनका कैंसर से निधन हो गया और बाद में उन्होंने उनकी याद में कैंसर अस्पताल बनवाया.
इमरान खान की चार बहनें हैं, जो आज भी मजबूती के साथ अपने भाई के साथ खड़ी हुई हैं. बड़ी बहन रूबीना खानम लंदन स्कूल ऑफ इकोनॉमिक्स से पढ़ी हैं और संयुक्त राष्ट्र में ऊंचे पद पर रह चुकी हैं. जबकि अलीमा खानम एक सफल कारोबारी और समाजसेवी हैं. उनका टेक्सटाइल बिजनेस कराची और न्यूयॉर्क में फैला हुआ है.
अलीमा इमरान द्वारा मां की याद में बनाए गए शौकत खानम मेमोरियल ट्रस्ट की मार्केटिंग मैनेजर भी हैं. साथ ही वह इमरान के कैंसर हॉस्पिटल का कामकाज भी देखती हैं. तीसरी बहन उज्मा खानम एक क्वालीफाइड सर्जन हैं जबकि यूनिवर्सिटी ग्रेजुएट रानी समाजसेवा के कामों में जुटी रहती हैं.
इमरान खान ने पहली शादी 1995 में लंदन के मशहूर कारोबारी सर जेम्स गोल्डस्मिथ की बेटी जेमिमा गोल्डस्मिथ से की. यह शादी खूब चर्चा में रही. लेकिन जेमिमा लंदन का खुला माहौल छोड़कर पाकिस्तान में नहीं रह पाई. 2004 में दोनों का तलाक हो गया.
जनवरी 2015 में इमरान खान ने दूसरी शादी की. इस बार ब्रिटिश पाकिस्तानी जर्नलिस्ट व टीवी एंकर रेहम खान से. लेकिन यह शादी एक साल भी नहीं टिक सकी. अक्टूबर 2015 में दोनों का तलाक हो गया. कहा जाता है कि बुशरा बीबी के कहने पर इमरान खान ने ईमेल के जरिए उन्हें तलाक दिया था.
18 फरवरी 2018 को लाहौर में अपने घर पर इमरान खान ने बुशरा बीबी से तीसरा निकाह किया. कहते हैं कि प्रधानमंत्री बनने के लिए इमरान खान ने यह निकाह किया था.
पहली पत्नी जेमिमा और इमरान के दो बेटे हैं. पहला बेटा सुलेमान इसा, जिसका जन्म नवंबर 1996 में हुआ. सुलेमान 2016 में लंदन मेयर चुनावों में अपने मामा के लिए चुनाव प्रचार कर चुके हैं. इमरान के दूसरे बेटे का नाम है कासिम खान. कासिम का जन्म 10 अप्रैल 1999 को इंग्लैंड में ही हुआ. तलाक के बाद दोनों बेटे जेमिमा के साथ ही रहते हैं.
अब बात बेटी की, जिसके बारे में कम ही लोग जानते हैं. शादी से पहले इमरान खान की एक गर्लफ्रेंड थी सीता व्हाइट. दोनों की एक बेटी भी है टाइरियान जेड. इस बेटी का जन्म जून 1992 में हुआ था. हालांकि इमरान खान ने इसे अपनी बेटी मानने से इनकार कर दिया था. सीता ने यह भी दावा किया था कि बेटी होने की वजह से इमरान चाहते थे कि वह गर्भपात करा लें. इमरान जब मुकर गए तो सीता ने कोर्ट का रुख किया. 1997 में आखिरकार इमरान को स्वीकार करना पड़ा कि वह इस बेटी का पिता है.
2004 में सीता का निधन हो गया. इसके बाद इमरान खान ने अपनी बेटी को अपना लिया. साल 2015 में टाइरियान ने अपने सौतेले भाइयों के साथ अपना जन्मदिन मनाया था.

Who are in Imran Khan Family: पाकिस्तान के पूर्व प्रधानमंत्री इमरान खान ने तीन शादियां कीं. हालांकि कई महिलाओं के साथ उनका नाम भी जुड़ा. उनकी सीक्रेट बेटी को लेकर तो काफी चर्चा हुई थी. पाकिस्तान के पूर्व प्रधानमंत्री इमरान खान के लिए हर एक दिन भारी होता जा रहा है. सेना ने उन्हें चौबीस घंटाटे का समय दिया है और किसी भी वक्त उन्हें गिरफ्तार किया जा सकता है. उनके घर को कमांडो ने घेरा हुआ है. आशंका जताई जा रही है कि इमरान खान की सियासी पारी को यहीं खत्म किया जा सकता है. अगर ऐसा होता है तो सवाल ये भी उठ रहे हैं कि इमरान की राजनीतिक विरासत को कौन संभालेगा? अक्सर इमरान की तीन पत्नियों की ही बात होती है, लेकिन परिवार में उनकी चार बहनें भी हैं. ये बहनें हमेशा अपने भाई के साथ पूरी मजबूती से खड़ी रहती हैं. दो बेटों के अलावा एक बेटी भी है, जिसे बरसों तक दुनिया से छिपाया गया था. इमरान मूल रूप से अफगानिस्तान के पठान वंश से तालुक्क रखते हैं. इमरान के नियाजी वंश के पूर्वज तैमूर की उस सेना में भी थे, जिसने भारत पर अटैक किया था. ऐसे में एक नजर डालते हैं उनके परिवार पर. इमरान खान के पिता एक सिविल इंजीनियर थे और लंदन के इम्पीरियल कॉलेज ऑफ लंदन से पढ़कर लौटे थे. उन्होंने बढ़चढ़कर पाकिस्तान मूवमेंट में भी भाग लिया था. जबकि इमरान की मां शौकत खानम आजादी से पहले पंजाब के जालंधर में जन्मीं थीं. पाँच अक्टूबर एक हज़ार नौ सौ बावन को इन्हीं के यहां इमरान ने जन्म लिया. चारों बहनों के साथ पले-बढ़े इमरान खान बचपन में बहुत ही शर्मीले हुआ करते थे. इमरान अपनी मां के काफी करीब थे. एक हज़ार नौ सौ पचासी में उनका कैंसर से निधन हो गया और बाद में उन्होंने उनकी याद में कैंसर अस्पताल बनवाया. इमरान खान की चार बहनें हैं, जो आज भी मजबूती के साथ अपने भाई के साथ खड़ी हुई हैं. बड़ी बहन रूबीना खानम लंदन स्कूल ऑफ इकोनॉमिक्स से पढ़ी हैं और संयुक्त राष्ट्र में ऊंचे पद पर रह चुकी हैं. जबकि अलीमा खानम एक सफल कारोबारी और समाजसेवी हैं. उनका टेक्सटाइल बिजनेस कराची और न्यूयॉर्क में फैला हुआ है. अलीमा इमरान द्वारा मां की याद में बनाए गए शौकत खानम मेमोरियल ट्रस्ट की मार्केटिंग मैनेजर भी हैं. साथ ही वह इमरान के कैंसर हॉस्पिटल का कामकाज भी देखती हैं. तीसरी बहन उज्मा खानम एक क्वालीफाइड सर्जन हैं जबकि यूनिवर्सिटी ग्रेजुएट रानी समाजसेवा के कामों में जुटी रहती हैं. इमरान खान ने पहली शादी एक हज़ार नौ सौ पचानवे में लंदन के मशहूर कारोबारी सर जेम्स गोल्डस्मिथ की बेटी जेमिमा गोल्डस्मिथ से की. यह शादी खूब चर्चा में रही. लेकिन जेमिमा लंदन का खुला माहौल छोड़कर पाकिस्तान में नहीं रह पाई. दो हज़ार चार में दोनों का तलाक हो गया. जनवरी दो हज़ार पंद्रह में इमरान खान ने दूसरी शादी की. इस बार ब्रिटिश पाकिस्तानी जर्नलिस्ट व टीवी एंकर रेहम खान से. लेकिन यह शादी एक साल भी नहीं टिक सकी. अक्टूबर दो हज़ार पंद्रह में दोनों का तलाक हो गया. कहा जाता है कि बुशरा बीबी के कहने पर इमरान खान ने ईमेल के जरिए उन्हें तलाक दिया था. अट्ठारह फरवरी दो हज़ार अट्ठारह को लाहौर में अपने घर पर इमरान खान ने बुशरा बीबी से तीसरा निकाह किया. कहते हैं कि प्रधानमंत्री बनने के लिए इमरान खान ने यह निकाह किया था. पहली पत्नी जेमिमा और इमरान के दो बेटे हैं. पहला बेटा सुलेमान इसा, जिसका जन्म नवंबर एक हज़ार नौ सौ छियानवे में हुआ. सुलेमान दो हज़ार सोलह में लंदन मेयर चुनावों में अपने मामा के लिए चुनाव प्रचार कर चुके हैं. इमरान के दूसरे बेटे का नाम है कासिम खान. कासिम का जन्म दस अप्रैल एक हज़ार नौ सौ निन्यानवे को इंग्लैंड में ही हुआ. तलाक के बाद दोनों बेटे जेमिमा के साथ ही रहते हैं. अब बात बेटी की, जिसके बारे में कम ही लोग जानते हैं. शादी से पहले इमरान खान की एक गर्लफ्रेंड थी सीता व्हाइट. दोनों की एक बेटी भी है टाइरियान जेड. इस बेटी का जन्म जून एक हज़ार नौ सौ बानवे में हुआ था. हालांकि इमरान खान ने इसे अपनी बेटी मानने से इनकार कर दिया था. सीता ने यह भी दावा किया था कि बेटी होने की वजह से इमरान चाहते थे कि वह गर्भपात करा लें. इमरान जब मुकर गए तो सीता ने कोर्ट का रुख किया. एक हज़ार नौ सौ सत्तानवे में आखिरकार इमरान को स्वीकार करना पड़ा कि वह इस बेटी का पिता है. दो हज़ार चार में सीता का निधन हो गया. इसके बाद इमरान खान ने अपनी बेटी को अपना लिया. साल दो हज़ार पंद्रह में टाइरियान ने अपने सौतेले भाइयों के साथ अपना जन्मदिन मनाया था.